આ અનોખા ગામ અંગે વાત કરતા ગામના યુવા સરપંચ શંકરભાઇ ચૌધરી કહે છે અમરપુરા ગામમાં આજથી સાત વર્ષ પહેલા ગંદકી દૂર કરીને નિર્મળ ગામનો એવોર્ડ મેળવ્યો હતો.નિર્મળ ગામના સુપરવીઝનમાં કેન્દ્ર સરકારના અધિકારીઓ એટલા પ્રભાવિત થયાને ગામને એલઇડી વીલેજ બનાવવાની પાઇલોટ યોજના માટે પસંદગી કરી હતી.આ પ્રોજેકટ માટે સમગ્ર ભારતમાંથી માત્ર ૧૦ ગામોની પસંદગી કરવામાં આવેલી જેમાં ગુજરાતનું એક માત્ર ગામ અમરપુરા હતું. ૨૦૦૯માં ગામના ૩૫૦ મકાનોનો સર્વે કરીને મકાનદિઠ ૫ હજાર રૃપિયાના વીજળી બચત કરતી વિશિષ્ટ લાઇટ નાખવામાં આવતા બીલમાં ઘટાડો થયો હતો.ગામ લોકોના જણાવ્યા અનુસાર સાદા વીજળીના બલ્બ ૧૦૦ વોલ્ટના જયારે એલઇડી ટયૂબ અને બલ્બ માત્ર ૧૮ વોલ્ટમાં ઝળહળી ઉઠે છે. એલઇડી લાઇટ લાંબા સમય સુધી ચાલે છે.તેની પાછળ ખર્ચ કરવો પડતો નથી.૮૦ ટકા એનર્જીને લાઇટમાં કનવર્ટ થાય છે.એલઇડી લાઇટ ટોકસિક મુકત હોય છે.આથી પર્યાવરણ માટે ઉપયોગી છે.જયારેે સાદી લાઇટ રેડિએશન ફેલાવે છે તે ખૂબજ જોખમી છે.ઇન્સટન્ટ લાઇટીંગ અને ફ્રિકવન્ટ સ્વીચિંગ કરી શકો છો.તેના મટેરીયલને રીસાઇકલ પણ કરી શકાય છે.